**Projektas**

**PRIENŲ RAJONO SAVIVALDYBĖS TARYBA**

**SPRENDIMAS**

**DĖL UAB „GRŪSTĖ“ ATLEIDIMO NUO NEKILNOJAMOJO TURTO NUOMOS MOKESČIO**

2021 m. vasario d. Nr. T1-

Prienai

Vadovaudamasi Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijoje paskelbimo“ ir atsižvelgdama į uždarosios akcinės bendrovės „Grūstė“ 2021-01-21 raštą Nr. S-128, Prienų rajono savivaldybės taryba n u s p r e n d ž i a:

Atleisti UAB „Grūstė“, į. k. 166576122, nuo Prienų rajono savivaldybei nuosavybės teise priklausančio ir šiuo metu Prienų r. Šilavoto pagrindinės mokyklos patikėjimo teise valdomo nekilnojamojo turto, esančio Trakelio g. 1A, Šilavoto k., Šilavoto sen., Prienų r. sav., išnuomoto pagal 2018 m. rugpjūčio 31 d. Šilavoto pagrindinės mokyklos mokinių ir darbuotojų maitinimo (valgyklos) paslaugos sutartį Nr. M-17/06/29-1/3.22.F5-8, nuomos mokesčio nuo 2020 m. gruodžio 14 d. iki ugdymo proceso mokykloje atnaujinimo.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras